钦定古今图书集成/历象汇编/岁功典/第037卷 > 《广西志书》 > 上林县
## 钦定古今图书集成/历象汇编/岁功典/第037卷 > 《广西志书》 > 上林县

三月三日，元帝诞辰，建斋设醮，或俳优歌舞，乐工鼓
吹三日夜，谓之“三三胜会。”至期送圣，群放花炮酬神，
观者竞得炮头为吉，且主来岁之缘首焉。

《祓禊赋　　　　　　　　　》后汉·杜笃

王侯公主，暨乎富商，用事伊雒，帷幔元黄。于是旨酒
嘉殽，方丈盈前。浮枣绛水，酹酒𬪩川。若乃窈窕淑女，
美媵艳姝。戴翡翠，珥明珠，曳罗褂，立水涯。微风掩壒，
纤縠低徊。兰苏肸蚃，感动情魂。若乃隐逸未用，鸿生
俊儒。冠高冕，曳长裾，坐沙渚，谈《诗》《书》，咏《伊》吕，歌《唐虞》。